ΓΡΑΠΤΗ ΕΡΩΤΗΣΗ E-2676/00

υποβολή: Alexandros Alavanos (GUE/NGL) προς την Επιτροπή

(1 Σεπτεμβρίου 2000)

Θέμα: Λειτουργία μονάδων βιολογικού καθαρισμού στη Στερεά Ελλάδα

Σύμφωνα με δημοσιεύματα του ελληνικού τύπου, ο γενικός γραμματέας της Περιφέρειας Στερεάς Ελλάδας, με δηλώσεις του, εξέφρασε τις ανησυχίες του για τη λειτουργία των μονάδων βιολογικού καθαρισμού στην περιφέρειά του, δηλώνοντας ότι το μεγαλύτερο μέρος του μηχανολογικού εξοπλισμού που δεν έχει τεθεί σε λειτουργία έχει ήδη απαξιωθεί, τα μεγαλύτερα προβλήματα εντοπίζονται κυρίως σε Ορχομενό, Ιτέα, Αράχωβα, Μαλεσίνα, Αταλάντη, Καμμένα Βούρλα, Στυλίδα, όπου οι μονάδες βιολογικού καθαρισμού έχουν κατασκευαστεί πριν από 7-8 χρόνια χωρίς ποτέ να δουλέψουν και ότι εντόπισαν εξοπλισμό βιολογικού καθαρισμού να απουσιάζει και να προβάλλονται δικαιολογίες ότι κάποιοι τον έκλεψαν από τις αποθήκες mldr

1. Επιβεβαιώνει η Επιτροπή αυτές τις εκτιμήσεις;

2. Τι κονδύλια έχουν διατεθεί για τις μονάδες βιολογικού καθαρισμού που δεν λειτουργούν ή λειτουργούν μερικά;

3. Θα ερευνήσει η Επιτροπή την ύπαρξη τυχόν ποινικών ευθυνών;

Απάντηση του κ. Barnier εξ ονόματος της Επιτροπής

(6 Νοεμβρίου 2000)

Η Επιτροπή δεν δύναται να επιβεβαιώσει τις πληροφορίες που αναφέρονται στην ερώτηση, ορισμένες από τις οποίες αφορούν έργα που δεν έχουν συγχρηματοδοτηθεί από τα Διαρθρωτικά Ταμεία ή που θεωρούνται ως ευρισκόμενα στο στάδιο της κατασκευής. Πάντως απηύθυνε επιστολή στις εθνικές αρχές ζητώντας τους επακριβείς πληροφορίες επί του θέματος αυτού.

Η Επιτροπή εκπονεί αξιολόγηση των συγχρηματοδοτούμενων προγραμμάτων, χωρίς όμως να ασκεί συστηματική παρακολούθηση της λειτουργίας ανά είδος έργου το οποίο συγχρηματοδοτείται από τα Διαρθρωτικά Ταμεία κατέφαρμογή των ανωτέρω προγραμμάτων. Στο πλαίσιο όμως της εταιρικής σχέσης, προτίθεται να ζητήσει από τις ελληνικές αρχές τη δημοσίευση έκθεσης με αντικείμενο ιδίως τους δημοτικούς σταθμούς καθαρισμού λυμάτων.

Επιπλέον, στο πλαίσιο της παρακολούθησης της εφαρμογής της οδηγίας 91/271/ΕΟΚ του Συμβουλίου της 21ης Μαΐου 1991 για την επεξεργασία των αστικών λυμάτων(1), η Επιτροπή επαληθεύει τώρα την τήρηση, εκ μέρους των κρατών μελών, της πρώτης προθεσμίας της οδηγίας, δηλαδή της 31ης Δεκεμβρίου 1998, όσον αφορά τηνποχρέωση συγκέντρωσης και τριτοβάθμιας επεξεργασίας (βιολογικός καθαρισμός, ακολουθούμενος από επεξεργασία του αζώτου ή/και του φωσφόρου) των λυμάτων που προέρχονται από πολεοδομικά συγκροτήματα άνω των 10 000 ισοδύναμων κατοίκων τα οποία απορρίπτουν απόβλητα στις ευπαθείς ζώνες και στις λεκάνες απορροής των.

Σύμφωνα με τις πληροφορίες που διαβίβασαν οι ελληνικές αρχές στις 15 Ιουνίου 2000, η ανωτέρω προθεσμία αφορά μόνο την πόλη του Ορχομενού, όπως αναφέρει το Αξιότιμο Μέλος του Κοινοβουλίου. Η Επιτροπή εξετάζει τη στιγμή αυτή τις ληφθείσες πληροφορίες και στις αρχές του 2001 θα δημοσιεύσει έκθεση στην οποία θα εμφαίνεται η κατάσταση όλων των σχετικών πολεοδομικών συγκροτημάτων.

Τα συγκροτήματα στα οποία εφαρμόζονται οι δύο άλλες προθεσμίες που τάσσει η οδηγία, δηλαδή η 31η Δεκεμβρίου 2000 και η 31η Δεκεμβρίου 2005, θα αποτελέσουν σε εύθετο χρόνο αντικείμενο επαλήθευσης εκ μέρους της Επιτροπής, κατέφαρμογή της οδηγίας.

Τέλος, εναπόκειται στο κράτος μέλος να λάβει τα ενδεδειγμένα μέτρα για να αντιμετωπιστεί ηποθετική περίπτωση εγκληματικών πράξεων εις βάρος των εν λόγω έργων, όπως η κλοπή ή ο βανδαλισμός, ή των περιπτώσεων εγκατάλειψης ή αδιαφορίας για την περιουσία του δημοσίου.

(1) ΕΕ L 135 της 30.5.1991.